Ing kedhaton Ayodya, Sri Rama masrahake kraton saisine marang adhine, Raden Barata. Raden Barata sejatine ora melik lan ora kepengin dadi ratu. Nanging Sri Rama meksa adhine dadi ratu amarga wis kalah janji marang bapake. Raden Barata saguh dadi ratu kanthi sarat Sri Rama kudu ninggal trumpah utawa sepatune minangka simbol panguwasa. Trumpahe Sri Rama banjur diseleh ing dhampar kencana lan disembah kaya patrape kawula nyembah ratune. Sri Rama, Dewi Sinta, lan Laksmana banjur ninggalake praja lan urip ing alas Dhandhaka.